Моравички епитафи: Вучак
Моравички епитафи: Вучак су преписи текстова уклесаних на надгробницима и кенотафима у селу Вучак (Општина Ивањица).

Споменик браћи Лабудовић – Светозару (†1915) и Вујици (†1915) (Калипоље, Чикерина бара)
 Капетан I класе
 ЛАБУДОВИЋ СВЕТОЗАР
 ж. 25. г.
 и брат
 ВУЈИЦА
 ж. 22. г.
 погибоше на Крфу
 1915. године.
 Спомен подижу синови
 Миломир и Јордан
 сна Станојла
 унуци Вучко Периша и Гвозден.

Споменик Вулићу Драмићанину (†1915) (Гиздавићи, Брдо)
 У спомен покојном
 ВУЛИЋУ ДРАМИЋАНИН
 војник IV пука, II позива
 живе 45. година
 умро 3. децембра 1915. године
 на Крфу.
 Спомен подиже мајка Станика
 ћерке Радосава и Косанда
 зетови Добросав и Живојин.
 Бог да му душу прости.
 Ој путниче ти не жали труда
 него сврати и прочитај овај спомен
 овога јединка који напусти кућу
 и остави је без никога.
 Поздравте браћо моме роду
 ја остадо за слободу,	
 више цвеће нићи неће.

Споменик Величку Драмићанину (†1916) (Гиздавићи, Брдо)
 Споменик
 ВЕЛИЧКА ДРАМИЋАНИНА
 Ој путниче мили роде
 сврати те упитај мене
 те како је мене у туђини
 већ на Крфу.
 Поздравите браћо мене роду
 ја остадо за слободу,
 Краља и отаџбину.
 Умро 18. октобра 1916.

Споменик Велимиру Милованчевићу (†1917) (Милованчевићи, Долови)
 Спомен
 ВЕЛИМИРУ МИЛОВАНЧЕВИЋУ
 из Вучака
 борца I Светског рата
 од 1912. до 1917. године
 поживео 48. година
 а борећи се за слободу свога народа
 погибе 15. VI. 1917. године
 на званом месту Крфу
 а код куће остави жену Милеву
 и малолетну ћерку му Велимирку
 која му и сподиже овај спомен
 са зетом му Маринком Арсекићем
 и унуци Чедомир и Јордан
 сна Милена и Бранка.

Споменик Будимиру Томићевићу (†1932) (Томићевићи)
 Овај спомен показује
 нашег никад незаборављеног брата
 поч. БУДИМИРА ТОМИЋЕВИЋА
 из Вучака
 каплара II батерије
 Артиљериског пука Савске дивизије
 који у кадру
 као изнурени тешко оболео
 и као пуштен кући
 путујући из Загреба возом
 а у Сремској Митровици
 на станици,
 кад воз стаде
 таде јуначку душу даде Богу
 и свом роду поздрав даде.
 Поживијо 22. године
 а умро 20. јула 1932. године.
 Спомен подигоше му
 ожалошћени отац Тоша
 мајка Виназита
 браћа Радомир Радош
 и сестра Рајка

Споменик Воиславу Томићевићу (†1943) (Томићевићи, Волунске ливаде)
 Спомен
 ВОИСЛАВА ТОМИЋЕВИЋА
 из Вучака
 рођен 1926. године
 који је учествовао
 у народно ослободилачкој војсци
 као борац погибе на Сарајеву
 од Немаца
 14. IV. 1943. године.
 Спомен му сподижу
 ожалошћени родитељи
 отац Вукоман мајка Јулка
 браћа Вукашин Витомир Богдан
 снае Споменка и Стојна.*

Споменик Дмитру Васовићу (†1941) (Васовићи)
 Спомен
 ДМИТРУ М. ВАСОВИЋУ
 рођен 1918. год.
 погибе 1941. год.
 Учествовао у Народно ослободилачкој борби.
 У знак сећања и незаборава
 спомен подижу синови
 Радоица и Манојле са породицом.

Споменик Радомиру Васовићу (†1945) (Васовске ливаде)
 Спомен за вечну славу и успомену
 палом борцу народно ослободилачког рата
 РАДОМИРУ Р. ВАСОВИЋУ
 рођен 11. III. 1924. год.
 који одазивајући се на позив
  Југословенске армије
 а у борби против фашистичких окупатора
 и његових домаћих издајника
 изгубијо свој живот 3. маја 1945. год.
 за слободу и независност свога
 Спомен подижу отац Радослав
 мајка Стана и брат Димитрије.

Споменик Ђорђу Васовићу (†1945) (Васовске ливаде)
 Спомен
 ЂОРЂЕ ВАСОВИЋ
 живео 20. година
 погибе 5. маја 1945. год.
 који се одазивајући позиву
 Комунистичке партије Југославије
 у борби против фашистичких окупатора
 и његових домаћих издајника
 положио свој живот
 за слободу и независност,
 за братство и јединство народа Југославије
 за власт радног народа
  и победу народне Револуције.
  Вечна слава палом борцу.
 Спомен подижу
 отац Ранко мајка Цвијета.

Извор 
 Радивојевић Драгутин М, Камена казивања ратника: моравички крајпуташи, „Литопапир” Чачак, 1995.

Моравички епитафи